
vendim
Nr. 600, datë 10.6.2009

PËR NJË SHTESË FONDI NË BUXHETIN E VITIT 2009, MIRATUAR PËR MINISTRINË E SHËNDETËSIsË,  PËR MBULIMIN E PJESSHËM TË SHPENZIMEVE TË KURIMIT TË Z. ARBEN ISARAJ, NË GJERMANI

Në mbështetje të nenit 100 të Kushtetutës dhe të neneve 5 e 45 të ligjit nr. 9936, datë 26.6.2008 “Për menaxhimin e sistemit buxhetor në Republikën e Shqipërisë” dhe të nenit 12 të ligjit  nr.10025, datë 27.11.2008 “Për buxhetin e vitit 2009”, me propozimin e Ministrit të Shëndetësisë, Këshilli i Ministrave

VENDOSI:

1. Minstrisë së Shëndetësisë, në buxhetin e miratuar për vitin 2009, zëri “Shpenzime operative”, t’i shtohet fondi 10 000 000 (dhjetë milionë) lekë, për mbulimin e pjesshëm të shpenzimeve të kurimit të z. Arben Isaraj, në Gjermani.
2. Efektet financiare, që rrjedhin nga zbatimi i këtij vendimi, të përballohen nga fondi rezervë i Buxhetit të Shtetit.
3. Pagesa të bëhet kundrejt paraqitjes së faturave origjinale të institucionit shëndetësor.
4. Ngarkohen Ministria e Shëndetësisë dhe Ministria e Financave për zbatimin e këtij vendimi.
Ky vendim hyn në fuqi menjëherë.

